ETA:n sekakomitean päätös N:o 106/2000 tehty 30 päivänä marraskuuta 2000 ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 045 , 15/02/2001 s. 0007 - 0044



ETA:n sekakomitean päätös N:o 106/2000 tehty 30 päivänä marraskuuta 2000 ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 2 päivänä lokakuuta 2000 tehdyllä ETA:n sekakomitean päätöksellä N:o 78/2000(1). (2) Vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kahdennenkymmenennenensimmäisen kerran 19 päivänä joulukuuta 1994 annettu komission direktiivi 94/69/EY(2) olisi otettava osaksi sopimusta. (3) Vaarallisten aineiden luokitusta, pakkaamista ja merkitsemistä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniseen kehitykseen kahdennenkymmenennentoisen kerran 30 päivänä heinäkuuta 1996 annettu komission direktiivi 96/54/EY(3) olisi otettava osaksi sopimusta. (4) Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kahdennenkymmenennenkolmannen kerran 5 päivänä joulukuuta 1997 annettu komission direktiivi 97/69/EY(4) olisi otettava osaksi sopimusta, ON PÄÄTTÄNYT SEURAAVAA: 1 artikla Muutetaan sopimuksen liitteessä II oleva XV luku tämän päätöksen liitteen mukaisesti. 2 artikla Direktiivien 94/69/EY, 96/54/EY ja 97/69/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 1 päivänä joulukuuta 2000, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(5). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 30 päivänä marraskuuta 2000. ETA:n sekakomitean puolesta G. S. Gunnarsson Puheenjohtaja (1) EYVL L 315, 14.12.2000, s. 18. (2) EYVL L 381, 31.12.1994, s. 1. (3) EYVL L 248, 30.9.1996, s. 1. (4) EYVL L 343, 13.12.1997, s. 19. (5) Ei ilmoitusta valtiosäännön asettamista velvoituksista. LIITE ETA:n sekakomitean päätökseen N:o 106/2000 Lisätään sopimuksen liitteessä II olevan XV luvun 1 kohtaan (neuvoston direktiivi 67/548/ETY) seuraavasti: "- 394 L 0069: Komission direktiivi 94/69/EY, annettu 19 päivänä joulukuuta 1994 (EYVL L 381, 31.12.1994, s. 1), - 396 L 0054: Komission direktiivi 96/54/EY, annettu 30 päivänä heinäkuuta 1996 (EYVL L 248, 30.9.1996, s. 1), - 397 L 0069: Komission direktiivi 97/69/EY, annettu 5 päivänä joulukuuta 1997 (EYVL L 343, 13.12.1997, s. 19). Tätä sopimusta sovellettaessa direktiiviä koskevat seuraavat mukautukset: Täydennetään neuvoston direktiivin 67/548/ETY liitteessä I olevaa taulukkoa B seuraavasti: >TAULUKON PAIKKA>"